Heerlike muffins – ideaal vir die kosblik
JY LEES NOU Heerlike muffins – ideaal vir die kosblik
5 hiperlekker resepte met murgpampoentjies
Wissel die toebroodjies af – en verras jou kinders met heerlike muffins propvol heilsaamheid.
Dié muffins smaak nie net lekker nie; dit bevat heelwat minder suiker, vet en meel, en die smere is voedsamer. Avokado en maaskaas word as smeergoed ingespan, en vrugte verskaf die meeste soetigheid. Die muffins is ook propvol gesonde semels.
Grondboontjiebotter sonder suiker vorm die vet vir dié heerlike hawermoutmuffins waarin dadels die meeste van die nodige soetigheid verskaf.
Foto's: Jacques Stander
Die ideale muffin vir wanneer jy ontbyt verpas het. Groente, proteïen en kool­hidrate, alles saam in ’n muffin. Dit bevat geen meel nie, maar wel bruinrys. Ek verkies om rugspek, wat heelwat minder vet as repiespek het, te gebruik.
As jy nog altyd gesukkel het om groenigheid in jou kinders se lyf te kry, bied dié muffins, wat jy sommerso sonder ietsie ekstras kan geniet, die oplossing. Die muffins is lekker groot, maar jy kan kleineres ook bak.
Baie semels, droëvrugte, sade en pitte vorm die grondslag van dié heerlike muffins wat betreklik min suiker en olie bevat.
’n Lekker klam muffin waar vrugte pleks van suiker sorg vir die meeste van die soetigheid. Dis propvol vesel en bevat ook min vet. Wat my betref, kan gewone wortelkoek nou maar opsy-staan.
Meer oor: muffins| koek| lekker